वृत्या र मुस्ताफको शतकमा यूएईको विशाल लक्ष्य
वृत्या अर्विन्द र रोहन मुस्ताफाले शतक बनाएपछि यूएईले एसीसी प्रिमियर कप क्रिकेटमा बुधबार कुवेतलाई ३ सय ७२ रनको विशाल लक्ष्य दिएको छ । कुवेतले टस जितेपछि ब्याटिङमा आएको यूएईले त्रिवि क्रिकेट मैदान कीर्तिपुरमा निर्धारित ५० ओभरमा ५ विकेट गुमाई ३ सय ७१ रन बनाएको हो । वृत्याले १ सय ८५ र मुस्ताफाले १ सय १८ रन बनाए ।
काठमाडौँ — वृत्या अर्विन्द र रोहन मुस्ताफाले शतक बनाएपछि यूएईले एसीसी प्रिमियर कप क्रिकेटमा बुधबार कुवेतलाई ३ सय ७२ रनको विशाल लक्ष्य दिएको छ । कुवेतले टस जितेपछि ब्याटिङमा आएको यूएईले त्रिवि क्रिकेट मैदान कीर्तिपुरमा निर्धारित ५० ओभरमा ५ विकेट गुमाई ३ सय ७१ रन बनाएको हो । वृत्याले १ सय ८५ र मुस्ताफाले १ सय १८ रन बनाए ।पाँचौं ओभरमा २४ रन बनाउदा ३ विकेट गुमाइसकेको अवस्थामा यी दुईले चौथो विकेटमा २ सय ७५ रनको साझेदारी गरे । ४७ औं ओभरमा मुस्ताफा लेग साइडमा गएको बलमा विकेटकिपरलाई क्याच दिन पुगेपछि यो साझेदारी टुटेको थियो ।मुस्ताफाले १ सय २५ बल खेली १० चौका र ४ छक्का प्रहार गरे । अन्तिम ओभरमा आउट भएका उनले सानदार १ सय ८५ रन बनाए । वृत्याले १ सय ४७ बल खेली १७ चौका र ९ छक्का प्रहार गरे ।कप्तान मोहम्मद वासिम पहिलो ओभरमै ८ रन बनाई आउट भएका थिए । अर्का ओपनर आर्या लकराले खाता खोल्न सकेनन् । रमिज सेहजाद पनि ९ रनमै आउट भएपछि यूएई ठुलो दबाबमा परेको थियो । कुवेतका साहरुख कुडोस र परविन्दर कुमारले २–२ तथा सैयद मोनिबले १ विकेट लिए । 